एम्स के निर्माण में सुस्ती देख सांसद शत्रुघ्न सिन्हा ने जताई नाराजगी
सिटी रिपोर्टर | फुलवारीशरीफ
सांसदशत्रुघ्न सिन्हा ने शनिवार को एम्स के निर्माण कार्य और सभी फैकल्टियों के निरीक्षण के बाद नाराजगी व्यक्त की। कहा, पटना एम्स अंतरराष्ट्रीय स्तर के अस्पताल की राह पर है फिर भी इसके निर्माण में सुस्ती और सुविधाओं में कोताही बरता जाना दुर्भाग्य की बात है। एम्स के निर्माण में तेजी लाने, फैकल्टियों और मरीजों की सुविधाओं में बढ़ोत्तरी के लिए वे जल्द ही केंद्रीय स्वास्थ्य मंत्री से मुलाकात करेंगे। सांसद ने पटना एम्स के निदेशक डॉ प्रभात कुमार सिंह से मुलाकात कर पूरी वस्तुस्थिति से अवगत कराया। इस मौके पर मेडिकल सुपरिटेंडेंट डॉ उमेश भदानी, हृदय रोग विभागाध्यक्ष डॉ संजीव कुमार समेत अन्य मौजूद थे। उधर, दूसरी ओर पटना एम्स के निदेशक डाॅ प्रभात कुमार सिंह, अस्पताल अधीक्षक डाॅ उमेश भदानी और हृदय रोग विभाग के विभागाध्यक्ष डाॅ संजीव कुमार ने डीएम डाॅ संजय कुमार अग्रवाल से मुलाकात की। इस संबंध में डा उमेश भदानी ने बताया कि डीएम से मुलाकात करके समस्याओं को रखा। उन्होंने एम्स के लिए एक समानांतर सड़क बनाने, जलजमाव दूर करने के लिए एनएच 98 के नाले को नहर से जोड़ने की भी मांग रखी।
bho_Deva kas_Deva hin_Deva